Strid i blå blok: Venstre afviser Riisagers sortsyn - politiken.dk
Bertel Haarder (V) er en af de Venstre-folk, der er uenige i Merete Riisagers bemærkinger vedrørende dansk undervisningspolitik under borgerlige politikere.
Bertel Haarder (V) er en af de Venstre-folk, der er uenige i Merete Riisagers bemærkinger vedrørende dansk undervisningspolitik under borgerlige politikere. Foto: Jens Dresling
36 års ministre
I 25 af årene siden 1982 har borgerlige politikere beklædt posten som undervisningsminister:
1982-93: Bertel Haarder (V)
2001-05: Ulla Tørnæs (V)
2005-10: Bertel Haarder (V)
2010-11: Tina Nedergaard (V)
2015-16: Ellen Trane Nørby (V)
2016-18: Merete Riisager (LA)
Strid i blå blok: Venstre afviser Riisagers sortsyn
Venstre forstår ikke den bramfri kritik fra Merete Riisager, men bebuder justeringer af skolereformen.
Bertel Haarder (V) var i mange år synonym med dansk undervisningspolitik. Han har alene været undervisningsminister i længere tid end de radikale og Socialdemokratiet tilsammen i perioden 1982 til i dag. Haarder »forstår ikke noget af kritikken« fra Merete Riisager om at skulle have ligget under for en rød skolepolitisk dagsorden.